Noćni namaz

**Noćni namaz** je nafila (dobrovoljni) namaz. Ovaj namaz je najpoželjniji od svih dobrovoljnih namaza. Ovaj namaz se može klanjati dva po dva rekijata, ali ako se klanja četiri rekijata, namaz je ispravan.

## Važnost noćnog namaza 
*  Muhammed, bdio je i klanjao noću toliko da su mu noge oticale. Posebno je to činio u zadnjoj trećini ramazana. Prenosi se od Aiše, da je rekla: "Muhammed, provodio je zadnjih deset noći ramazana u ibadetu više nego u drugim noćima". (hadis bliježi Muslim).
*  “Kada bi nastupila posljednja trećina ramazana, Muhammed, provodio bi noći u ibadetu. Budio bi se sa svojom porodicom i posebno bi se pripremao za taj period” (hadis je Mutefekun alejhi).
* Muhammed, je rekao: “Allah, kaže: ”...Najdraže čime Mi se Moj rob približava jeste ono čime sam ga zadužio (farzovi), a zatim Mi se on približava nafilama (sunnetima) sve dok ga ne zavolim…”
*  Prenosi se od Vehba ibn-Verda, da je rekao: "Obavješteni smo da je Iblis došao Jahjau, i rekao mu: "Hoćeš li da te posavjetujem?" Jahja mu reče: "Ti si lažac i od tebe ne primam savjet, nego me obavijesti o stanju sinova Ademovih?" Iblis mu reče:
* "Oni su kod nas podijeljeni na tri skupine.
*  Prva skupina je za nas najteža i najgora, a to su oni koje mi zavodimo na razne načine i koji radi toga upadaju u grijeh, ali se poslije toga brzo pokaju i pribjegnu tevbi i istigfaru i pokvare nam sve što smo radili.
*  Druga skupina je u našim rukama na stepenu igrački u rukama vaše djece, i mi se sa njima igramo kako hoćemo
*  Treća skupina su oni poput tebe, mi nemamo mogućnost da vam priđemo."
*  "A jesi li ikada uspio?‘, upita Jahja, "Jesam jedanput, kad si se malo više prejeo i nisi ustao na noćni namaz!".
*  "E ja se više nikad neću prejesti", reče Jahja, "A ja tebe više nikad neću savjetovati", reče Iblis,” (Mervezi – o noćnom namazu).

## Potvrda 
Klanjanje ovog namaza potvrđeno je hadisom Muhammed. “Poslije propisanih (farz) namaza, najbolji namaz je noćni namaz.” (hadis bilježi Muslim).

## Vrijeme noćnog namaza 
Noćni namaz nastupa od poslije jacije, pa sve do zore traje, a klanja se u zadnjoj trećini noći, zbog hadisa koji govore o zadnjoj trećini noći. Neki od tih hadisa su: 
* Muhammed je rekao: “Svake noći, u njenoj zadnjoj trećini, naš Uzvišeni Gospodar spušta se na dunjalučko nebo i govori: ‘Ko Mi upućuje dovu, pa da mu se odazovem? Ko to od Mene nešto traži, pa da mu to dadnem? Ko traži oprosta od Mene, pa da mu oprostim?” (hadis bilježe Sahih: Buharija (1145, 6321, 7494), Muslim (758), Ahmed (7457, 8538).
* Muhammed rekao je: “Najbliže što čovjek može biti svome Gospodaru jeste u zadnjoj trećini noći, pa ukoliko možeš da budeš od onih koji tada spominju Allaha, onda budi. “ (hadis bilježe Sahih: Tirmizi (3579), Nesai (572). Pogledati: Miškat (1229).

## Način obavljanja namaza 
### Prije početka namaza 
Prije početka ovog namaza, vjernik je dužan uzeti abdest, a onda trebaju se okrenuti prema kibli, i nijet da bude u srcu.

### Početak namaza 
Svaki namaz počinje početnim tekbirom, kada vjernik podiže ispružene ruke u predjelu između ramena i ušiju i izgovara riječi "Allahu ekber" ("Allah je najveći"). Jedan dio muslimanske uleme (učenjaka) smatra da postoji razlika između muškog i ženskog načina obavljanja namaza, pa preporučuje da muškarci dižu ruke u visini ušiju, a žene u visini ramena, dok drugi dio smatra da nema razlike između obavljanja namaza muškarca i žene nego preporučuju dizanje ruku u bilo koji položaj između ova dva, uključujući i njih.

### Rekati 
Rekat obuhvata nekoliko radnji, a to su: stajanje (kijām), pregibanje (rukū') i dva puta spuštanje na tlo (sedžda), s kratkom pauzom.

Na stajanju vjernik zauzima stojeći položaj s povezanim rukama u predjelu između prsa i pupka, i to tako da desnu stavi preko lijeve. I ovdje postoji razlika u mišljenjima uleme, pa jedan dio smatra da žene trebaju držati ruke povezane na prsima, a muškarci u predjelu pupka, dok drugi dio ne pravi razliku između muškog i ženskog stajanja. Na početku vjernik može prvo proučiti neku dovu. Bosanskohercegovački muslimani tradicionalno najčešće uče *Subhaneke*. Ovo je moguće samo na prvom rekatu. Nakon toga obavezno je reći: "Utječem se Allahu od prokletog šejtana (đavola)" (trans. "Eūzu billāhi mineš-šejtānir-radžīm"), ali također samo na prvom rekatu. Dalje se kaže: "U ime Allaha, Sveopćeg dobročinitelja, Milostivog, Samilosnog" (trans. *"Bismillāhir-rahmānir-rahīm"*), pa se uči prva sura iz Kur'ana (El-Fatiha) i nastavlja se sa barem 3 ajeta neke druge sure ili čitavom surom. Na drugom rekatu uče se Bismilla, Fatiha i još jedna sura.

Vjernik zatim, uz izgovaranje tekbira, vrši pregibanje tijela u oblik ćiriličnog slova G (Г), oslanjajući se rukama o koljena, i izgovara riječi kojima slavi svoga Tvorca, čineći tako ruku'. S ruku'a se vraća u prvobitni stojeći položaj izgovarajući riječi "Čuje Allah onoga koji Ga hvali" (trans. "Semiallāhu li men hamideh") i "Naš Stvoritelju, neka je Tebi hvala" (trans. "Rabbenā we lekel hamd").

Uz izgovaranje tekbira, vjernik se zatim spušta na tlo i čini sedždu. Sedžda se, kako je opisao Muhammed, čini tako da 7 tačaka, odnosno dijelova tijela dodiruje tlo: čelo, nos, dlanovi, koljena i nožni prsti. To je karakterističan položaj tijela u kojem vjernik klečeći dodiruje zemlju čelom i nosom. Muslimani smatraju da su u ovom položaju najbliži Allahu i da se u ovom položaju nijedna dova ne odbija, pa zato za vrijeme sedžde izgovaraju različite dove. U jednom rekatu postoje 2 sedžde, s kraćom pauzom između njih u sjedećem položaju.

S učinjenom drugom sedždom završen je jedan rekat. Sa završetkom prvog rekata ustaje se na drugi, a nakon završetka drugog rekata dolazi sjedenje.

### Sjedenje 
Na sjedenju u namazu vjernik uči *Ettehijjātu*, u kojem se izgovara šehadet, zatim se donese salavat na Poslanika. Nakon toga vjernik uči neku od dova koje su prenešene od Poslanika, da se uče na sjedenju, i onda time završaje sjedenje.

### Završetak namaza 
Svaki namaz završava se predajom selama. Selam se predaje tako što vjernik okrene glavu prvo na desnu stranu, pa izgovori "Esselāmu 'alejkum we rahmetullāh", a zatim okrene glavu na lijevu stranu i izgovori isto. Nije propisan zikr, Ajetul-kursija i dova nakon ovog namaza.

## Također pogledajte 
Duha namaz

## Reference 
Kategorija:Namaz